open-index/open-wikipedia-markdown huggingface dataset:
Primado

O de **primado** é un título xerárquico cristián que reciben algúns bispos en determinadas igrexas cristiás. En función da tradición relixiosa, esta primacía pode implicar unha certa autoridade xurisdicional, ou simplemente unha preeminencia de honra.

## Na Igrexa católica 
Na Igrexa latina, un primado é normalmente un arcebispo (ou nalgunhas ocasións un bispo) dunha sé eclesiástica determinada, normalmente unha sé metropolitana (*sé primicial*) que ten precedencia sobre os bispados de unha ou varias provincias eclesiásticas dun territorio particular histórico, político, ou cultural. Historicamente, os primados destas sedes tiñan privilexios como o de convocar e presidir os sínodos dese territorio, xurisdición nos recursos aos tribunais metropolitanos, o dereito a coroar ao soberano do país, e presidir as investiduras dos arcebispos nas súas sés.

O título polo xeral só existe nos países cristiáns máis antigos, e hoxe é soamente honorífico, sen prerrogativas específicas segundo o dereito canónico, coa excepción do arcebispo de Esztergom.

Algunhas das funcións que exercían os primados as exercen na actualidade os presidentes das conferencias episcopais,  en concreto a presidencia das reunións dos bispos dunha nación ou rexión. Este presidente normalmente é elixido pola propia conferencia, agás no caso das conferencias episcopais italiana (onde é nomeado polo Papa) e irlandesa (na que o presidente é o primado de Toda Irlanda, e o vicepresidente o primado de Irlanda). Outras antigas funcións dos primados, como a xurisdición nos recursos aos tribunais metropolitanos, foron reservadas á Santa Sé a comezos do século XX. Antes do século XX, o cargo máis similar nas igrexas orientais era o de exarca. De forma similar, o arcebispo de Wesminster non ten recibido o título de primado, por máis que ás veces sexa así nomeado, pero o seu cargo é considerado en certo modo como de "metropolitano xefe" de Inglaterra e o País de Gales.

Ademais do título oficial de primado, ás veces se aplica de forma inexacta ao arcebispo da capital dun país, como é o caso dos arcebispos de Seúl ou Edimburgo.

## Na Igrexa ortodoxa 
Na Igrexa ortodoxa o título de primado se aplica ao bispo gobernante dunha xurisidición eclesiástica ou rexión determinada. Polo xeral, se refire ao xerarca principal dalgunha das igrexas ortodoxas autocéfalas; neste sentido, o primado e o *primus inter pares* de todos os bispos dunha xurisdición ou rexión determinada, na que ten preeminencia en honor. Normalmente este primado é elixido polo Santo Sínodo, e exerce as principais tarefas de administración da Igrexa, representándoa nas súas relacións co resto de igrexas autocéfalas, coas autoridades civís, etc. Así, por exemplo, o patriarca de Moscova e o arcebispo de Atenas son, respectivamente, primados da Igrexa ortodoxa rusa e da Igrexa ortodoxa grega.

## Notas
Alfabeto n'ko

O '''alfabeto n'ko''' (ߒߞߏ‎) é un sistema de escrita desenvolvido por Solomana Kante en 1949 para escribir as linguas mandinga de África Occidental. O termo n'ko, o cal quere dicir *eu digo* en tódalas linguas mandinga, é utlizado tamén para a lingua literaria mandinga estándar, que se escribe en escrita n'ko.

A escrita ten algunhas semellanzas co alfabeto árabe, principalmente a súa dirección (de dereita a esquerda) e as letras que están conectadas entre elas pola base. Ao contrario do árabe, marca obrigatoriamente o ton e as vogais. Os tons do n'ko están marcados como diacríticos, de maneira semellante a como se marcan algunhas vogais no árabe.

## Notas 
## Véxase tamén 
### Outros artigos 
* Lingua n'ko
### Ligazóns externas 
*N'Ko Institute
*Kanjamadi
Kalvakuntla Kavitha

**Kalvakuntla Kavitha**, nada en Karimnagar o 13 de marzo de 1978 é uha política india, membro do partido Telangana Rashtra Samithi (TRS), foi a primeira muller parlamentaria polo estado de Telangana no Lok Sabha.

## Traxectoria 
Filla do político Kalvakuntla Chandrashekhar Rao, o fundador do TRS, a organización que liderou o movemento para a formación do estado de Telangana que se realizou en 2014 e o seu primeiro ministro en xefe. Kavitha graduouse en ciencia e tecnoloxía no Instituto de Ciencia e Tecnoloxía VNR Vignana Jyothi e en ciencias da computacón na Universidade do Sur de Mississippi. Tras rematar os estudos traballou como enxeñeira de software nos Estados Unidos ata que en 2003 volveu á India. En 2008 fundou a organización Telangana Jagruthi, unha ONG que traballa entre as mulleres e a mocidade. En especial, Kavitha axudou á expansión da celebración *Bathukamma*, un festival floral propio de Telangana, fóra da India.

Tras a formación do estado de Telangana en 2014, Kavitha participou para as eleccións ao Lok Sabha na circunscrición de Nizamabad e logrou o escano con ampla vantaxe. Ademais dende 2015 é a primeira comisionada xefa da Asociación Bharat de Scouts e Guías de Telangana. Nas eleccións de maio de 2019 perdeu o escano fronte ao candidato do BJP Dharmapuri Arvind pero volveu á política activa tras lograr, nunhas eleccións parciais, un escano para o Consello Lexislativo de Telangana, a cámara alta estatal, polo distrito de autoridades locais de Nizamabad.
## Notas
Angola nos Xogos Olímpicos

**Angola** competiu por vez primeira nos **Xogos Olímpicos** en 1980. O país nunca participou nos Xogos Olímpicos de Inverno e tampouco gañou ningunha medalla olímpica.

## Táboas coas medallas 
### Medallas nos Xogos de Verán 
## Notas 
## Véxase tamén 
### Ligazóns externas 
* 
*
Comité Olímpico Angolano

O **Comité Olímpico Angolano** é o Comité Olímpico Nacional que representa a Angola nos Xogos Olímpicos. Foi creado o 17 de febreiro de 1979 e foi recoñecido polo Comité Olímpico Internacional en febreiro de 1980.

## Historia 
O comité foi fundado o 17 de febreiro de 1979, e foi recoñecido provisionalmente pola Mesa Executiva do COI en Nagoia, no Xapón, en outubro de 1979. Este recoñecemento foi confirmado na 82.ª Sesión do COI en Lake Placid en febreiro de 1980.

## Notas 
## Véxase tamén 
### Outros artigos 
* Angola nos Xogos Olímpicos
### Ligazóns externas 
* Páxina oficial
Mozambique nos Xogos Olímpicos

**Mozambique** competiu por vez primeira nos **Xogos Olímpicos** en 1980, nas Olimpíadas de Moscova, en Rusia. Nunca competiu nos Xogos Olímpicos de Inverno. Maria Mutola converteuse na primeira deportista mozambicana en conseguir unha medalla olímpica para o seu país, conseguindo un bronce na proba de 800 metros lisos nos Xogos Olímpicos de 1996. Nos seguintes Xogos, en 2000, volveu conseguir unha medalla, desta volta de ouro, na mesma competición.

## Táboas coas medallas 
### Medallas nos Xogos de Verán 
### Medallas por deporte 
;Xogos de Verán

## Lista de medallistas 
## Véxase tamén 
### Ligazóns externas 
* 
*
Juana de Aizpuru

**Juana Domínguez Manso**, coñecida como **Juana de Aizpuru**, nada en Valladolid o 22 de agosto de 1933, é unha galerista de arte española, pioneira do coleccionismo de arte contemporánea en España, que desenvolveu o seu labor principalmente en Andalucía e Madrid. 

Foi a creadora e directora de ARCO, a feira de arte contemporánea máis importante a nivel estatal, dirixíndoa desde a súa creación en 1982 até 1986. Presidiu a Asociación Española de Galerías de Arte Contemporánea e é membro da Xunta Directiva da Federación Española de Galerías de Arte. En 2003 creou a Bienal Internacional de Arte Contemporánea de Sevilla (BIACS), sendo a súa primeira directora.

É Filla Predilecta de Andalucía, conta coa Medalla de Ouro ao Mérito nas Belas Artes tamén foi nomeada Cabaleiro da Orde das Artes e as Letras de Francia.

## Traxectoria 
Naceu en Valladolid e trasladouse na súa infancia a vivir a Madrid. En 1955 contraeu matrimonio con Juan Aizpuru, trasladándose a vivir a Sevilla, onde en 1970 abriu a galería Juana de Aizpuru, que mantivo durante máis de trinta anos até que a pechou en 2002. Entre 1977 e 1983 realizou un labor de axuda e mecenado a novos artistas andaluces, creando a bolsa Juana de Aizpuru. 

En 1979 propuxo a Ifema facer unha Feira, inaugurada en febreiro de 1982 co nome de ARCO, Feira Internacional de Arte Contemporánea de Madrid. Foi a súa directora até 1986, cando dimitiu, e foi relevada por Rosina Gómez Baeza.

En 2004, creou a Bienal Internacional de Arte Contemporánea de Sevilla (BIACS) e dimitiu en 2005 por mor de desacordos con varias decisións da Fundación que a dirixía. foi exculpada, varios xestores e patróns foron inhabilitados durante dous anos por mala xestión.

En 2012, realizou unha doazón da varias obras de artistas andaluces para seren expostas no Centro Andaluz de Arte Contemporánea (CAAC) de Sevilla.

## Recoñecementos 
* 1985, Medalla de Ouro ás Belas Artes de Andalucía.
* 2008, Medalla "Caballero de la Orden de las Artes y las Letras de Francia".

## Notas 
## Véxase tamén 
### Ligazóns externas 
* Sitio da Galería Juana de Aizpuru
Nimbus

miniatura|250px|O Nimbus 1.
**Nimbus** foi unha serie de satélites meteorolóxicos en órbita polar dos Estados Unidos.

## Características
O programa de satélites Nimbus naceu como unha iniciativa da NASA a principios dos anos 1960 para cubrir as necesidades de investigación e desenvolvemento dos científicos que estudaban a Terra. Os obxectivos do programa eran estudar a atmosfera e os océanos terrestres, desenvolver novos instrumentos e sensores para o estudo da Terra e participar en iniciativas globais de observación meteorolóxica. Lanzáronse oito satélites Nimbus, cun fallo, entre 1964 e 1978.

## Nimbus B e 3
Nimbus B era unha versión avanzada de Nimbus 1 e 2. Con casei 3,7 m de alto e 1,5 m de diámetro na base, levaba un xerador termoeléctrico de radioisótopos (RTG en inglés) para estudar o uso de enerxía nuclear en aplicacións espaciais. Nimbus B nunca chegou ao espazo ao resultar destruído o seu foguete lanzador desde terra por un problema co sistema de guiado. O RTG do satélite foi recuperado do mar e usado no Nimbus 3, idéntico ao Nimbus B.

## Nimbus 4
Nimbus 4 mantiña a estrutura orixinal dos primeiros Nimbus, co anel de sensores, os paneis solares e a caixa cos sistemas de control. Levaba a bordo varas cámaras, radiómetros e espectrómetros para estudar a cuberta de nubes e a temperatura e o vapor de auga na atmosfera, asó como un detector ultravioleta para medir a distribución e cantidade de ozono atmosférico. Foi lanzado o 8 de abril de 1970, funcionando ata setembro de 1980.

## Nimbus 5
Nimbus 5 foi lanzado en decembro de 1972 mediante un Delta 900. A súa instrumentación incluía radiómetros e espectrómetros para medir a temperatura e humidade da atmosfera e superficie terrestres.

## Nimbus 6
Nimbus 6 foi lanzado o 12 de xuño de 1975 a bordo dun Delta 2910 e levaba instrumentación a bordo para estudar a temperatura e humidade da atmosfera e superficie terrestres e para estudar a conversión da enerxía do vento nos trópicos.

## Nimbus 7
Nimbus 7 foi o último representante da serie Nimbus. Levaba instrumentación específica para estudar a estratosfera, as zonas costeiras, os aerosoles e o ozono.

## Historial de lanzamentos 
## Notas 
## Véxase tamén 
### Outros artigos 
*Thor Agena B
*Thor Agena D
*Delta 900
*Delta 2910
Susana Cendán

**Susana Cendán Caaveiro**, nada nas Pontes de García Rodríguez en 1965, é unha profesora e crítica de arte galega.

## Traxectoria 
Doutora en Historia da Arte Moderna e Contemporánea pola Universidade Complutense de Madrid. Traballou como coordinadora do Departamento de Educación no Centro Galego de Arte Contemporánea. É profesora de Teoría e Historia da Arte na Facultade de Belas Artes de Pontevedra. Foi nomeada responsable do Centro Torrente Ballester de Ferrol en 2009. É crítica e comisariou varias exposicións. 

En 2024 comisariou a exposición *Outras historias posibles* que "pon o foco en Ana García Pan, Emilia Guimeráns, Anne Heyvaert, Tusi Sandoval, Blanca Silva e Laura Terré, todas elas artistas que por méritos propios de dedicación e talento, despuntaron especialmente na década dos anos 80 do pasado século". 

## Obra escrita publicada 
* *Carmencita*, 2009.

* *La moda (no) son siempre los demás*, 2009.

* *Memoria de otro tiempo. El Sanatorio Marítimo de Oza*, 2010.

* *Unha ironía deliciosa. Apuntes para a elaboración dun show posmoderno*, 2010.
* *Ma-ra-vi-llo-so. 15 razones para reflexionar sobre la creatividad*, 2018.
## Notas 
## Véxase tamén 
### Ligazóns externas 
* Ficha de Susana Cendán na páxina web do MARCO.
Lingua achomi

A **lingua achomi** (en ), tamén chamado **larestani**, **lari** ou **khodmoni**, é unha lingua da familia irania falada no sur de Irán, principalmente na provincia de Fars, onde é falada polo pobo achomi, un grupo étnico persa xiíta e sunnita. O achomi está clasificado como definitivamente en perigo polo Libro Vermello das Linguas Ameazadas da UNESCO.

Esta lingua ten unha gramática diferente á gramática actual da lingua persa e ten unha forte conexión coa lingua pahlavi e coa lingua parta.

## Dialectos achomi 
Rama norte dos dialectos achomi:

Bidshahri, Bastaki, Lari, Chudi, Ewazi, Jamsi, Gerashi e Khonji

Rama meridional dos dialectos achomi:

Lingua bandary, Gapi, Jamie, Bashkrdy e kumzari

Ademais do anterior, a lingua achomi inclúe moitos dialectos que reciben o nome de cidades e aldeas da zona.

## Notas
Diniz Cabreira

**Denís Fernández Cabrera**, coñecido como **Diniz Cabreira** ou **Diniz F. Cabreira**, nado en Vigo o 3 de agosto de 1982, é un deseñador, editor, tradutor e artista marcial galego.

## Traxectoria 
Estudou Física e Informática na Universidade de Santiago de Compostela, e Urco Editora.

Desde o departamento de deseño da Sacauntos criou o cabezallo do xornal *Sermos Galiza*, a imaxe corporativa de Sermos Galiza S.A. e, durante varios anos, diversos grafismos para esta, como as ilustracións do quinto aniversario ou a liña de monográficos. Traballou tamén para o Cuarteto Quiroga, redeseñou o logotipo da Associaçom Galega da Língua e capa da Revista Murguía, entre outros proxectos.

### Artes marciais históricas 
Iniciouse nas artes marciais orientais (Judo e Aikido), mais en 2008 virou para as artes marciais históricas europeas. Foi un dos fundadores da Sala Compostelá de Esgrima Antiga, despois renomeada Gallaecia in Armis. Fundou a súa propia escola Arte do Combate en 2017, centrada no estudo da Kunst des Fechtens do século XV.

Forma parte do comité da AGEA Editora, onde co-editou, traduciu ou ilustrou varios títulos sobre artes marciais ibéricas do barroco, así como varios artigos sobre o tema.

En 2018 publicou *Há uma única arte da espada*, estudo e tradución en galego-portugués do manuscrito GNM HS 3227a de 1389.

Colabora internacionalmente con outras organizacións dedicadas ao estudo das artes marciais, especialmente no ámbito lusófono. para a portuguesa HEMA-PT e para organizacións brasileiras.

## Vida persoal 
É fillo do escritor e xornalista Víctor Freixanes e de María Dolores Cabrera Iglesias.

## Notas
Artes marciais históricas europeas

alt=Dúas persoas en armadura tardomedieval empuñan espadas como se fosen pequenas lanzas, dispostas a combater.|miniatura|Unha imaxe de combate en arnés (armadura) do manuscrito *Gladiatoria* do S.XV.
Co nome de **Artes Marciais Históricas Europeas** (**AMHE**) coñécese un conxunto de sistemas de combate practicados ao longo da historia na Europa e as súas areas de influencia. 

Normalmente refírese a sistemas que caeran en desuso, interrompéndose a transmisión xeracional. Son reconstruídos, por tanto, mediante o estudo dos manuais técnicos que quedaran escritos na época en que estas artes eran usadas. O manual mais antigo que se conserva é o manuscrito *Walpurgis Fechtbuch*, de principios do século XIV.
alt=Dúas persoas vestindo equipamento deportivo e proteccións modernas compiten loitando con espadas empuñadas a dúas mans.|miniatura|Práctica moderna de combate con espada longa sen armadura durante unha competición deportiva en Suecia.
A recuperación das AMHE tivo varios precedentes ao longo da historia, sendo un dos mais notábeis a iniciativa de Alfred Hutton a principios do século XX no Reino Unido, que foi interrompida pola primeira guerra mundial e as crises seguintes. A actual vaga iniciase a finais do S.XX, apoiada na revolución dixital: Internet, a nova facilidade de comunicación e a dixitalización progresiva dos fondos de bibliotecas de todo mundo. Isto permitiu que unha rede laxa de persoas independentes, académicas e artistas marciais comezasen a desenterrar, analizar e compartir un considerábel volume de fontes, dando lugar a proxectos como a Wiktenauer.

Na actualidade hai unha comunidade crecente en moitos países do mundo, interconectada a través de Internet e de competicións e encontros internacionais.

## En Galiza 
A maioría dos colectivos galegos agrúpanse na federación AGEA que reúne sete colectivos:

* Academia da Espada na Coruña
* Arte do Combate e a Escola de Artes Marciais Europeas de Compostela en Compostela 
* Asociación Lucense de Esgrima Antiga en Lugo
* Asociación Naronesa de Esgrima Antiga en Narón
* Asociación Ourensá de Esgrima Antiga en Ourense
* Sala Viguesa de Esgrima Antiga en Vigo

Ligada a esta federación está tamén a AGEA Editora, que publica tratados de artes marciais ibéricas e outros materiais relacionados.

Desde 2008, a AGEA realiza un evento anual chamado «Torneo Internacional Torre de Hércules» que combina varios formatos de competición con seminarios especializados, impartidos tanto por instructores da Galiza como estranxeiros. 

Para alén da federación existe práctica de HEMA (*Historical European Martial Arts*) nos clubs de esgrima 100Tolos da Coruña e CEHEPo de Pontevedra e no ximnasio Falcata de Vigo.

## Notas 
## Véxase tamén 
### Outros artigos 
* Escola alemá de esgrima
* Ton Puey
Rolanda Marais

**Rolanda Marais**, nada na provincia de Gauteng 19 de xaneiro de 1978, é unha actriz surafricana, sobre todo coñecida polo papel da doutora Stefanie na telenovela de kykNET, *Binnelanders* . 

## Traxectoria 
Ata os doce anos viviu en Xohanesburgo e logo mudouse cos seus pais a Wellington na rexión vinícola da provincia do Cabo Occidental. Logo de rematar a secundaria estudou arte dramática na Universidade de Cidade do Cabo e tamén se graduou no seu departamento de estudos afrikaans e neerlandeses.

No seu último ano de universidade, xa comezou a aparecer en producións profesionais e debutou na televisión en 2001 na miniserie  *Lied van die Lappop*. En 2005 actuou na coprodución británica-surafricana *Out On A Limb* protagonizada por Neil Stuke. Tamén apareceu en varios anuncios. A partir de 2006 actuou na telenovela *Binnelanders* interpretando á doutora Stephanie. A partir de 2009 deixou de traballar como actriz independente e asinou contrato con *Stark Studios*. 

No teatro traballou co director Marthinus Basson en varias producións, e entre as obras máis salientables nas que actuou están  
*Romeo en Juliette* (1998) de Peter Verheist con Jana Cilliers, Antoinette Kellerman e David Minnaar, *Aars!* (2001) de Peter Verheist con Antoinette Kellermann e David Minnaar, *Moerkind* (2001) de Hein Eksteen, ''Elke Duim 'n Koning* (2001) de Pieter Fourie, *The Two Gentlemen of Verona* (2003) de William Shakespeare, *Die Twaalfuurwals* de Chris Barnard (2007),  *Dogma* (2014) de Christiaan Olwagen ou  *Die Seemeeu* (2015) de  Anton Chekhov.

En televisión actuou en *Charlie Jade* (2005), en dúas tempadas de *Zero Tolerance* da SABC 2 (2004) e na segunda tempada da serie dramática de SABC 1, *Intersexions* (2013). Marais tamén interpretou o papel de Analine King, viúva con tres fillos na serie de SABC 3, *High Rollers* (2013). En 2019 protagonizou a serie de suspense *Trackers* coprodución da surafricana M-Net, a norteamericana Cinemax e a alemá ZDF. No cinema protagonizou en 2012 o filme *Wolwedans in die Skemer* de Jozua Malherbe e en 2016 *Johnny is nie dood nie'' de  Christiaan Olwagen.
## Notas
Taking Lives (filme)

***Taking Lives*** é un filme estadounidense de 2004 dirixido por D. J. Caruso e protagonizado por Angelina Jolie e Ethan Hawke. Os papeis secundarios están interpretados por Kiefer Sutherland, Olivier Martinez, Tchéky Karyo, Jean-Hugues Anglade e Gena Rowlands. É unha adaptación da novela homónima escrita por Michael Pye, e conta a historia dun asasino en serie que adopta as identidades das súas vítimas.

O filme foi rodado en Montréal e na cidade de Quebec, no Quebec. A banda sonora orixinal foi composta por Philip Glass e o tema principal foi composto por Walter Werzowa, membro do grupo electónico Edelweiss.

Estreouse nos Estados Unidos o 19 de marzo de 2004 a través de Warner Bros. Pictures, e polo xeral recibiu críticas mixtas de tendencia negativa.

## Personaxes 
* Angelina Jolie como Illeana Scott
* Ethan Hawke como Martin Asher/James Costa
:* Paul Dano como Martin Asher de rapaz
* Kiefer Sutherland como Christopher Hart 
* Gena Rowlands as Mrs. Rebecca Asher 
* Olivier Martinez como Detective Joseph Paquette
* Tchéky Karyo como Inspector xefe Hugo Leclair
* Jean-Hugues Anglade como Detective Emil Duval
* Justin Chatwin como Matt Soulsby
* André Lacoste como caixeiro
* Billy Two Rivers como vendedor de coches
* Richard Lemire como policía do Quebec
* Julien Poulin como inspector do Quebec
* Marie-Josée Croze como médico
* Emmanuel Bilodeau como doutor
* Christian Tessier como Oficial de interrogación

### Recadación 
*Taking Lives* recadou 32&nbsp;682&nbsp;342 dólares nos Estados Unidos, sumando un total de 65&nbsp;470&nbsp;529 dólares coa recadación internacional.

## Notas 
## Véxase tamén 
### Ligazóns externas 
* 
* Ficha en AllMovie
James Zaccheus Gilbert

**James Zaccheus Gilbert**, nado en 1866 na vila de North Manchester, Wabash, (Indiana) foi un paleontólogo estadounidense.

## Traxectoria 
É coñecido por ter descrito, en 1920, a especie fósil *† Lampris zatima*, co ictiólogo así mesmo estadounidense, David Starr Jordan, na súa obra "Fossil Fishes of the Miocene (Monterey) Formations". *Leland Stanford Junior University Publications, University Series*: 13-60.

## Abreviatura 
A abreviatura **Gilbert** enprégase para recoñecer a  como autoridade na descrición e taxonomía en zooloxía.

## Notas 
## Véxase tamén 
### Outros artigos 
* *Lampris*
* *Lampris zatima*
Whole New Mess

***Whole New Mess*** é o quinto álbum de estudio da cantautora estadounidense Angel Olsen, publicado o 28 de agosto de 2020 a través do selo Jagjaguwar. Gravado por Olsen e o enxeñeiro Michael Harris nunha igrexa convertida en estudio, o disco contén temas do seu traballo de 2019 *All Mirrors* con arranxos máis intimistas. Olsen usaría os corredores da igrexa para crear un efecto eco natural para as súas voces.

O álbum gravouse antes do álbum de 2019, *All Mirrors*, que contén moitas das cancións dun xeito distinto: "Cando o fixemos [*Whole New Mess*], eu estaba aínda procesando moitas das cancións, polo que para min é máis difícil escoitar este disco que escoitar *All Mirrors*. Cando gravei *All Mirrors* estaba involucradas outras persoas, o que fixo separarme dos temas. Podería meterme neles dun xeito distante. En *Whole New Mess* sinto todas as sensacións que evocan".

## Listaxe de cancións 
## Notas
Rally San Froilán de 2020

O **Rally San Froilán de 2020** foi a 42ª edición de dito rally e a segunda proba da tempada 2020 do Campionato de Galicia de Rally. Celebrouse na provincia de Lugo o 17 de outubro de 2020 e os vencedores foron Víctor Senra e David Vázquez a bordo dun Škoda Fabia R5.

Foi a primeira proba do campionato tras a interrupción de máis de medio ano provocada pola pandemia por coronavirus.

## Itinerario 
## Inscritos 
Inscribíronse 127 equipos, entre eles 11 vehículos R5 e seis N5. Destacaron as presenzas dos líderes do campionato Víctor Senra (Škoda Fabia R5), Iago Caamaño (estreando un Citroën C3 R5), Alberto Meira (Citroën DS3 R5), Alberto Otero (Hyundai i20 R5) e Óscar Palacio (cun novo Ford Fiesta MkII R5), ademais de Tino Iglesias (Ford Fiesta N5), Francisco Dorado (Volkswagen Polo GTI R5), Adrián Díaz (Ford Fiesta N5) ou o portugués Ricardo Costa (Hyundai i20 R5).

## Clasificación 
## Notas 
## Véxase tamén 
### Ligazóns externas 
* Rally San Froilán 2020 en ewrc-results.com .
American Head

***American Head*** é o décimo sexto álbum de estudio da banda estadounidense de rock experimental The Flaming Lips, publicado o 11 de setembro de 2020 a través do selo Warner Records nos Estados Unidos e de Bella Union no Reino Unido.

## Antecedentes 
O 23 de marzo de 2020 Steven Drozd anunciou que o décimo sexto álbum da banda, titulado *American Head*, sería publicado no verán. O disco representa un cambio na súa identidade xa que o grupo decidiu centrarse nas súas raíces estadounidenses no mesmo. A banda anunciou oficialmente a data do lanzamento para o 11 de setembro, xunto co sinxelo "My Religion Is You", o día 26 de xuño.

## Listaxe de cancións 
## Notas
NK-33

**NK-33** é a designación dun motor foguete fabricado pola oficina de  Kuznetsov nos anos 1970 e deseñado para ser usado na primeira etapa dos foguetes N1.

## Características 
Os motores NK-33 funcionan alimentados por osíxeno líquido e queroseno e teñen un pulo de 1638 kN.

Coa cancelación do foguete N1 os motores NK-33 quedaron almacenados a pesar de darse ordes para a súa destrución. Despois da caída da Unión Soviética os motores foron comprados por Aerojet e renomeados **AJ26-62** para ser usado no foguete Antares (inicialmente coñecido como *Taurus II*), case 40 anos despois de ser fabricados.

## Notas 
## Véxase tamén 
### Outros artigos 
*N1
*Antares
*NK-15
Down in the Weeds, Where the World Once Was

***Down in the Weeds, Where the World Once Was*** é o décimo álbum de estudio da banda estadounidense de indie rock Bright Eyes, publicado o 21 de agosto de 2020 a través do selo Dead Oceans. O lanzamento marca o primeiro proxecto do grupo en case unha década, tras a edición de ''The People's Key* (2011). Trátase tamén do seu primeiro álbum en non ser lanzado polo selo Saddle Creek Records. O disco gravouse nos ARC Studios de Omaha e Electro-Vox e Capitol Studios dos Ánxeles e conta con contribucións do batería Jon Theodore e o baixista de Red Hot Chili Peppers Flea, que anteriormente traballaran xa xuntos na estrea de The Mars Volta *De-loused in the Comatorium'' (2003).

O álbum foi precedido por catro sinxelos: "Persona Non Grata", "Forced Convalescence", "One and Done", e "Mariana Trench". O disco está dedicado ao irmán de Oberst, Matt, que morreu en novembro de 2016. 

## Listaxe de cancións 
## Notas
Sunshine Rock

***Sunshine Rock*** é o décimo terceiro álbum en solitario do músico estadounidense Bob Mould, antigo líder de Hüsker Dü e Sugar, publicado o 8 de febreiro de 2019 a través do selo Merge Records. O disco anunciouse o 24 de outubro de 2018 e tras o seu lanzamento estreouse no número 192 da lista *Billboard 200*.

## Listaxe de cancións 
## Notas
Ultra Mono

***Ultra Mono*** é o terceiro álbum de estudio da banda inglesa de punk rock Idles, publicado o 25 de setembro de 2020 a través do selo Partisan Records. Seguindo a liña do seu traballo anterior, *Joy as an Act of Resistance*, o disco explora temas como o clima sociopolítico actual, a loita de clases, a saúde mental e a masculinidade tóxica, ademais de falar sobre os aspectos positivos e negativos da recente fama do grupo.

O disco foi apoiado por cinco sinxelos, o primeiro dos cales foi o sinxelo promocional "Mr. Motivator", editado o 19 de maio de 2020. Seguíronlle o sinxelo principal "Grounds" o día 16 de xuño, "A Hymn" o 14 de xullo, "Model Village" o 11 de agosto, e "War", que coincidiu co lanzamento do disco. Para continuar coa promoción do traballo a banda programou unha xira que comezará en abril de 2021, cunha serie de concertos íntimos en tendas por todo o Reino Unido, ademais de actuacións máis grandes no Reino Unido e Irlanda entre maio e xuño.

## Antecedentes e produción 
Tras o lanzamento e o éxito do seu álbum de 2018 *Joy as an Act of Resistance*, Idles logrou a atención do gran público e xirou extensamente para promovelo. A banda confirmou a través dunha mensaxe en Instagram en xaneiro de 2019 que estaban compoñendo novos temas, estreando en marzo unha nova canción chamada "Grounds", durante un concerto exclusivo para Dr. Martens. A canción apareceu novamente no *setlist* da súa xira polo Reino Unido en decembro de 2019, e tocárona na súa actuación no Alexandra Palace, onde tamén estrearon dúas novas cancións: "War" e "Danke".

Nunha entrevista para *DIY* tras o anuncio do álbum en xuño de 2020, o cantante Joe Talbot falou sobre os temas e a inspiración detrás do álbum, dicindo: "Emocionalmente non estou curado, estou curando e iso é o que aparece no disco. Polo tanto este vai sobre procesar e atopar formas pragmáticas de seguir adiante, e dende a túa reacción a ese trauma constrúes algo conciso e fermoso (...) tdas as cancións son proxeccións de procesos internos, non predico nin lle digo a ninguén que facer. Amósolle á xente o que eu fago para converterme nunha mellor persoa a longo prazo - non, non mellor, pero si nunha persoa máis produtiva".

## Listaxe de cancións 
## Notas
We Are Chaos

***We Are Chaos*** é o décimo primeiro álbum de estudio da banda estadounidense de metal industrial Marilyn Manson, publicado o 11 de setembro de 2020 a través dos selos Loma Vista Recordings e Concord Music. O disco foi producido polo propio Manson xunto con Shooter Jennings. A canción título e "Don't Chase the Dead" foron lanzadas como sinxelos. O álbum foi un éxito comercial e da crítica, acadando recensións xeralmente positivas e converténdose no primeiro número 1 da banda en Portugal, ademais de ser o seu primeiro número 1 en Australia dende o *Mechanical Animals* de 1998. 

## Listaxe de cancións 
## Notas
The Universal Want

***The Universal Want*** é o quinto álbum de estudio da banda británica de indie rock Doves, publicado o 11 de setembro de 2020 a través dos selos Heavenly Recordings e Virgin/EMI. *The Universal Want* é o primeiro disco do grupo tras o hiato que comezara no ano 2010; durante ese tempo os membros de Doves dedicáronse aos seus proxectos en solitario.

Tres sinxelos dixitais precederon o lanzamento do álbum a mediados de 2020: "Carousels" en xuño, "Prisoners" en xullo, e "Cathedrals of the Mind" en agosto. Doves tamén anunciou unha xira por todo o Reino Unido para promover o álbum, programada para os meses de marzo e abril de 2021. *The Universal Want* foi aclamado pola crítica e foi un éxito comercial, entrando no número 1 da lista británica de álbums e sendo o terceiro disco da banda en acadar esa posición. 

## Listaxe de cancións 
## Notas
Guinea Ecuatorial nos Xogos Olímpicos

**Guinea Ecuatorial** participou por vez primeira nos **Xogos Olímpicos** en 1984, e dende entón competiu en cada edición dos Xogos Olímpicos de Verán. O país nunca participou nos Xogos Olímpicos de Inverno.

O Comité Olímpico Nacional de Guinea Ecuatorial foi creado en 1980 e recoñecido polo Comité Olímpico Internacional en 1984.

## Táboas coas medallas 
### Medallas nos Xogos de Verán 
## Véxase tamén 
### Ligazóns externas 
* 
*
Comité Olímpico de Guinea Ecuatorial

O **Comité Olímpico de Guinea Ecuatorial** é a institución encargada de rexer a participación de Guinea Ecuatorial nos Xogos Olímpicos e as distintas competicións dentro e fóra do continente africano. É membro da Asociación de Comités Olímpicos Nacionais de África.

O Comité foi recoñecido oficialmente polo Comité Olímpico Internacional o 1 de xaneiro de 1984. O mesmo ano tivo lugar a primeira aparición de Guinea Ecuatorial nuns Xogos Olímpicos, durante os Xogos Olímpicos dos Ánxeles de 1984.

## Notas 
## Véxase tamén 
### Outros artigos 
* Guinea Ecuatorial nos Xogos Olímpicos
Comité Olímpico Nacional de Timor Leste

O **Comité Olímpico Nacional de Timor Leste** é o Comité Olímpico Nacional que representa a Timor Leste nos Xogos Olímpicos. Foi creado o 2003 e foi recoñecido polo Comité Olímpico Internacional ese mesmo ano.

## Véxase tamén 
### Outros artigos 
* Timor Leste nos Xogos Olímpicos
### Ligazóns externas 
*Comité Olímpico Nacional de Timor Leste
Timor Leste nos Xogos Olímpicos

**Timor Leste** competiu por vez primeira nos **Xogos Olímpicos** en 2004, e dende entón participou en cada edición dos Xogos Olímpicos de Verán. O país nunca gañou unha medalla olímpica.

## Táboas coas medallas 
### Medallas nos Xogos de Verán 
### Medallas nos Xogos de Inverno 
## Véxase tamén 
### Ligazóns externas 
* 
*
Kingdom of Rust

***Kingdom of Rust*** é o cuarto álbum de estudio da banda británica de indie rock Doves, publicado o 6 de abril de 2009 a través do selo Heavenly Recordings. O álbum lanzouse despois de catro anos do seu anterior disco, *Some Cities*, editado en 2005. *Kingdom of Rust* tivo críticas positivas e entrou no número 2 da lista británica de álbums. 

## Listaxe de cancións 
## Notas
Comité Olímpico do Nepal

**Comité Olímpico do Nepal** (en ) é o Comité Olímpico Nacional que representa ao Nepal e os seus equipos de deportes. Foi creado en 1962 e foi recoñecido oficialmente polo Comité Olímpico Internacional en 1963.

## Véxase tamén 
### Outros artigos 
* Nepal nos Xogos Olímpicos
### Ligazóns externas 
* Páxina oficial
Patch the Sky

***Patch the Sky*** é o décimo segundo álbum en solitario do músico estadounidense Bob Mould, antigo membro de Hüsker Dü e Sugar, publicado o 25 de marzo de 2016 a través do selo Merge Records.

## Antecedentes 
*Patch the Sky* é descrito por Mould como o terceiro álbum dunha triloxía, sendo os outros dous o *Silver Age* de 2012 e o *Beauty & Ruin* de 2014. Esta triloxía inciciouse coa fichaxe de Mould por Merge Records e co recrutamento do baixista Jason Narducy e o batería Jon Wurster para a súa banda de gravación e xira.

Bob Mould considerou inicialmente facer un álbum principalmente acústico, semellante á súa estrea de 1989 *Workbook*. A canción "Hold On" data desa época, e foi escrita como unha canción acústica máis lenta en 2013.

A nai de Mould morreu tras o lanzamento de *Beauty & Ruin*, e isto, xunto con outras circunstancias na vida do músico, fixo que o ton do álbum fose máis escuro.

## Listaxe de cancións 
## Notas
Letting Off the Happiness

***Letting Off the Happiness*** é o segundo álbum de estudio da banda estadounidense de indie rock Bright Eyes, publicado o 2 de novembro de 1998 a través do selo Saddle Creek Records. É o primeiro lanzamento de Bright Eyes que conta e foi producido por Mike Mogis, agora membro permanente do grupo. Entre os músicos invitados estaban membros de Cursive, Tilly and the Wall, Neutral Milk Hotel e Of Montreal.

## Listaxe de cancións 
## Notas
Asociación Olímpica de Antiga e Barbuda

A **Asociación Olímpica de Antiga e Barbuda** (en ) é o Comité Olímpico Nacional que representa a Antiga e Barbuda. É tamén o organismo responsábel da representación de Antiga e Barbuda nos Xogos da Commonwealth.

## Notas 
## Véxase tamén 
### Outros artigos 
* Antiga e Barbuda nos Xogos Olímpicos
### Ligazóns externas 
* Páxina oficial
Afganistán nos Xogos Olímpicos

**Afganistán** competiu por vez primeira nos **Xogos Olímpicos** en 1936. O país nunca participou nos Xogos Olímpicos de Inverno. Conseguiu dúas medallas olímpicas, as dúas de bronce, gañadas polo deportista hazara Rohullah Nikpai en taekwondo.

## Táboas coas medallas 
### Medallas nos Xogos de Verán 
### Medallas por deporte 
;Xogos de Verán

## Lista de medallistas 
## Véxase tamén 
### Ligazóns externas 
* 
*
Heaven Upside Down

***Heaven Upside Down*** é o décimo álbum de estudio da banda estadounidense de metal industrial Marilyn Manson, publicado o 6 de outubro de 2017 a través dos selos Loma Vista Recordings e Caroline International. O disco tiña o título de traballo *Say10* e inicialmente ía ser editado o día de San Valentín. Porén, o lanzamento adiouse debido a que Manson non estaba contento coa calidade do disco nesas datas, a banda tiña concertos comprometidos, e o produtor Tyler Bates tiña programados traballos con varias bandas sonoras. Posteriormente adiouse aínda máis debido á morte do pai de Manson, Hugh Warner, que morreu durante a produción do traballo e ao que a banda dedicou o álbum. 

O disco conta con moitos dos músicos que participaron no anterior álbum da banda, *The Pale Emperor*, como Bates e Gil Sharone. Twiggy Ramírez, baixista da banda durante moitos anos, non participou nas sesións de gravación a pesar de que inicialmente Manson suxeríu que podería facelo. Twiggy deixou o grupo despois do lanzamento do álbum despois de que unha antiga moza o acusase de violación. Foi substituído nos seguintes concertos polo antigo baixista de The Mars Volta Juan Alderete. 

## Listaxe de cancións 
## Notas
Comité Olímpico Nacional de Afganistán

O **Comité Olímpico Nacional de Afganistán** (en ) é o Comité Olímpico Nacional que representa a Afganistán. Hafizullah Wali Rahimi é o presidente do comité dende 2018. O Comité Olímpico foi creado en 1920, mais non foi recoñecido até 1936, a tempo para o debut de Afganistán nos Xogos Olímpicos de 1936 en Berlín, Alemaña.

## Notas 
## Véxase tamén 
### Outros artigos 
* Afganistán nos Xogos Olímpicos
### Ligazóns externas 
* Páxina oficial  ,  e
Gran Premio de Portugal de 2020

O **Gran Premio de Portugal de 2020** (oficialmente o **Fórmula 1 Heineken Grande Prémio de Portugal 2020**) foi unha carreira de motor de Fórmula Un que se celebrou o 25 de outubro de 2020 no Autódromo Internacional do Algarve, Portimão, Portugal. Foi a décimo segunda carreira da tempada  de Fórmula Un. O vencedor foi o británico Lewis Hamilton, que sumou a súa 92ª vitoria na Fórmula 1, superando a Michael Schumacher como o piloto con máis vitorias na historia da competición.

## Pneumáticos dispoñibles 
## Clasificación 
O inicio da clasificación atrasouse para permitir completar as reparacións da pista. As reparacións consideráronse necesarias despois de que se soltase unha tapa de drenaxe ao remate da sesión de adestramento final.

### Clasificación da cualificación 
## Carreira 
### Informe de carreira 
Hamilton logrou a súa 92ª vitoria da súa carreira, superando o sete veces campión do mundo Michael Schumacher no récord de máis vitorias nun Gran Premio.

### Clasificación da carreira 
## Posicións logo da carreira
;Clasificaión no campionato de pilotos

;Clasificación do campionato do mundo de construtores

 

* **Nota**: Só están incluídos os cinco primeiros postos da clasificación.

## Notas
## Véxase tamén
King's Mouth

'''''King's Mouth: Music and Songs'''* é o décimo quinto álbum de estudio da banda estadounidense de rock experimental The Flaming Lips, publicado inicialmente o 13 de abril de 2019 (no Record Store Day) como unha edición limitada de 4 000 copias, e comercialmente o 19 de xullo de 2019 a través dos selos Warner Bros. Records e Bella Union.

*King's Mouth'' é un álbum conceptual concibido como a banda sonora dunha exposición de arte do mesmo nome do líder Wayne Coyne, inaugurada en 2017. O álbum conta con Mick Jones de The Clash que narra varios temas. 

## Listaxe de cancións 
## Notas
My Woman

***My Woman***, (estilizado como ***MY WOMAN***), é o terceiro álbum de estudio da cantautora estadounidense Angel Olsen, publicado o 2 de setembro de 2016 a través do selo Jagjaguwar. O disco, producido por Olsen e Justin Raisen, estivo acompañado dos vídeos musicais das cancións "Intern", "Shut Up Kiss Me", e "Sister", todos eles dirixidos ou codirixidos por Olsen. 

## Gravación 
*My Woman* gravouse nos Vox Studios dos Ánxeles co produtor Justin Raisen. O álbum estruturouse como caras dun disco de vinilo: "Nunha cara, é como se estiveses tendo un día alegre e quixeses probar algo máis axitado. Pero entón, se sintes que as cousas se ralentizan e queres algo máis reflexivo escoitas a cara B". Con respecto aos temas do álbum, Olsen dixo que *My Woman* aborda "a complicada desorde de ser muller".

## Listaxe de cancións 
## Notas
Antiga e Barbuda nos Xogos Olímpicos

**Antiga e Barbuda** participou por vez primeira nos **Xogos Olímpicos** en 1976, e dende entón competiu en cada edición dos Xogos Olímpicos de Verán, agás no boicot dos Xogos Olímpicos de 1980. O país nunca gañou unha medalla olímpica e nunca participou nos Xogos Olímpicos de Inverno.

A Asociación Olímpica de Antiga e Barbuda foi formada en 1966 logo da disolución da Federación das Indias Occidentais en 1962, e foi oficialmente recoñecida polo Comité Olímpico Internacional en 1976.

## Táboas coas medallas 
### Medallas nos Xogos de Verán 
## Véxase tamén 
### Ligazóns externas 
* 
*
Macedonia do Norte nos Xogos Olímpicos

**Macedonia do Norte** participou por vez primeira nos **Xogos Olímpicos** como un estado independente en 1996, e dende entón competiu en cada edición dos Xogos Olímpicos de Verán e de Inverno. Até o ano 1988, os deportistas macedonios competiron por Iugoslavia, e en 1992 participaron como participantes independentes. O nome provisional de "Antiga República Iugoslava de Macedonia" foi usado até os Xogos Olímpicos de Inverno de 2018, no contexto do conflito polo nome de Macedonia.

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
;Xogos de Verán

## Lista de medallistas 
## Véxase tamén 
### Ligazóns externas 
* 
*
Estados Federados de Micronesia nos Xogos Olímpicos

Os **Estados Federados de Micronesia** participaron por vez primeira nos **Xogos Olímpicos** no ano 2000, competindo dende entón en tódalas edicións dos Xogos Olímpicos de Verán. O país non conseguiu gañar ningunha medalla olímpica e tampouco participou nos Xogos Olímpicos de Inverno.

## Táboas coas medallas 
### Medallas nos Xogos de Verán 
## Véxase tamén 
### Ligazóns externas 
* 
*
Naval Ocean Surveillance Satellites 2

**Naval Ocean Surveillance Satellites 2** ou **Naval Ocean Surveillance System 2** (**NOSS 2**), tamén coñecidos como **Intruder**, foi unha serie de satélites de recoñecemento electrónico para a localización de buques por triangulación dos seus sinais electromagnéticos.

## Características
Os satélites NOSS 2, sucesores dos NOSS 1, tamén eran lanzados en tripletes de tal xeito que unha vez en órbita podían triangular navíos pola detección das súas emisións de radar. Moito máis masivos que os seus predecesores, para lanzalos eran necesarios foguetes Titan 4 dotados do dispensador Titan Launch Dispenser, que funcionaba á súa vez como unha carga de comunicacións secundaria. Lanzáronse catro tripletes de NOSS 2 entre 1990 e 1996, cun deles sen chegar a órbita por fallo do foguete lanzador. O primeiro triplete foi lanzado desde Cabo Cañaveral e o resto desde a base Vandenberg da Forza Aérea. Aos NOSS 2 lles seguiron os NOSS 3.

## Historial de lanzamentos 
## Notas 
## Véxase tamén 
### Outros artigos 
*Titan 4
*NOSS 1
*NOSS 3
Australia nos Xogos Olímpicos

**Australia** participou en tódalas edicións dos **Xogos Olímpicos** modernos.  Australia competiu en cada edición dos Xogos Olímpicos de Verán, así como dos Xogos Olímpicos de Inverno, agás 1924–32 e 1948. En 1908 e 1912 Australia competiu con Nova Zelandia baixo o nome de Australasia.

O Comité Olímpico Australiano foi fundado e recoñecido en 1895. Edwin Flack foi o primeiro deportista en representar a Australia nos Xogos Olímpicos. Gañou a medalla de ouro nas probas de 800 metros e 1500 metros, competiu na proba de maratón e gañou a medalla de bronce na proba de dobres en tenis nos Xogos Olímpicos de 1896 celebrados en Atenas, Grecia. O uniforme de Australia é verde e dourado.

## Táboas coas medallas 
### Medallas nos Xogos de Verán 
### Medallas nos Xogos de Inverno 
### Medallas por deporte 
;Xogos de Verán

;Xogos de Inverno

## Notas 
## Véxase tamén 
### Ligazóns externas 
* 
*
Comité Olímpico de Macedonia do Norte

O **Comité Olímpico de Macedonia do Norte** (en ) é o Comité Olímpico Nacional de Macedonia do Norte. Os membros do comité son 26 federacións de deportes, as cales elixen o Consello Executivo composto do presidente e catro membros.

Ten a súa sede na capital do país, Skopje.

## Historia 
O Comité Olímpico de Macedonia do Norte foi fundado co nome de *Comité Olímpico da Antiga República Iugoslava de Macedonia* en 1992 e foi recoñecido polo Comité Olímpico Internacional en 1993, reflectindo o status de conflito polo nome oficial do país. En marzo de 2019, o COI aprobou o cambio de nome por *Comité Olímpico de Macedonia do Norte*.

## Notas 
## Véxase tamén 
### Outros artigos 
* Macedonia do Norte nos Xogos Olímpicos
### Ligazóns externas 
* Páxina oficial
José Santiago Sío

**José Santiago Sío**, coñecido como **Pepín**, nado no Porriño en 1900 e finado en 1985, foi un político e sindicalista galego.
 
## Traxectoria 
Veciño do Porriño, durante a República marchou a Madrid. Logo golpe de Estado do 18 de xullo de 1936 pretenceu á célula do Metro de Madrid do PCE. Foi detido en Vigo e despois en Madrid. Foi procesado en Madrid. Cumpriu condena na Prisión Provincial de Pontevedra, de onde saíu en liberdade condicional en marzo de 1950. Exiliouse en Buenos Aires en 1951.

## Notas 
## Véxase tamén 
### Bibliografía 
*
Naval Ocean Surveillance Satellites 3

**Naval Ocean Surveillance Satellites 3** ou **Naval Ocean Surveillance System 3** (**NOSS 3**), tamén coñecidos como **Intruder**, é unha serie de satélites de recoñecemento electrónico para a localización de buques por triangulación dos seus sinais electromagnéticos.

## Características
Os satélites NOSS 3, sucesores dos NOSS 2, son lanzados en pares en lugar de tripletes, como os seus antecesores, podendo igualmente triangular navíos pola detección das súas emisións de radio e radar. Cada par ten unha masa conxunta de 6500 kg e son lanzados mediante foguetes Atlas 2AS, Atlas 3B e Atlas 5, tanto desde Cabo Cañaveral como desde a base Vandenberg da Forza Aérea.

## Historial de lanzamentos 
## Notas 
## Véxase tamén 
### Outros artigos 
*Atlas 2AS
*Atlas 3B
*Atlas 5
*NOSS 1
*NOSS 2
Comité Olímpico Australiano

O **Comité Olímpico Australiano** (en ) é o Comité Olímpico Nacional responsábel de desenvolver, promover e protexer o Movemento Olímpico en Australia. O Comité Olímpico Australiano ten a responsabilidade exclusiva para a representación de Australia nos Xogos Olímpicos (Verán e Inverno). Foi fundado e recoñecido oficialmente polo Comité Olímpico Internacional en 1895.

## Véxase tamén 
### Outros artigos 
* Australia nos Xogos Olímpicos
### Bibliografía 
* Andrews, Malcolm. Australia at the Olympics. Rev. ed. Sydney, ABC Books for the Australian Broadcasting Corporation, 2000.
*Australian Olympic Committee. The compendium : official Australian Olympic statistics, 1896–2002 / compiled by the Australian Olympic Committee. St. Lucia., Qld., University of Queensland Press, c2003 
* Gordon, Harry. From Athens with pride : the official history of the Australian Olympic movement, 1894 to 2014. St Lucia, Qld., University of Queensland Press, 2014.
* Gordon, Harry. Gold! : an Olympic celebration. Melbourne : Wilkinson Publishing, 2008
* Poke, Robin ad Berry, Kevin (eds). Olympic gold : our greatest individual Olympians since 1896. Sydney, Murdoch Books, 2012.
### Ligazóns externas 
* Páxina oficial
Trinidad e Tobago nos Xogos Olímpicos

**Trinidad e Tobago** participou por vez primeira nos **Xogos Olímpicos** en 1948, antes de que lograra a súa independencia do Reino Unido. O país conseguiu 19 medallas olímpicas, todas elas nos Xogos Olímpicos de Verán.

## Táboas coas medallas 
### Medallas nos Xogos de Verán 
### Medallas por deporte 
;Xogos de Verán

## Véxase tamén 
### Ligazóns externas 
* 
*
Naval Ocean Surveillance Satellites 1

**Naval Ocean Surveillance Satellites 1** ou **Naval Ocean Surveillance System 1** (**NOSS 1**), tamén coñecidos como **Parcae** e **White Cloud**, foi unha serie de satélites de recoñecemento electrónico para a localización de buques por triangulación dos seus sinais electromagnéticos.

## Características
Os satélites NOSS 1 eran lanzados en tripletes de tal xeito que unha vez en órbita podían triangular navíos pola detección das súas emisións de radar. Os satélites foron desenvolvidos polo Laboratorio de Investigación Naval (NRL) baseándose na experiencia cos satélites Grab e Poppy. Para lanzalos usáronse foguetes Atlas E, Atlas F e Atlas H modificados para poder orbitar múltiples cargas. Tódolos lanzamentos se fixeron desde a base Vandenberg da Forza Aérea. Unha vez en órbita cada triplete de satélites voaba en formación, formando un triángulo cunha separación entre satélites de entre 30 e 240 km. Cada satélite estabilizábase mediante gradente gravitatorio grazas a un mastro de 15 m de longo, asegurando que as antenas de cada satélite apuntaran sempre cara terra. Aos NOSS 1 lles seguiron os NOSS 2.

## Historial de lanzamentos 
## Notas 
## Véxase tamén 
### Outros artigos 
*Atlas E
*Atlas F
*Atlas G
*NOSS 2
*NOSS 3